b"\n_START_ARTICLE_\nSt. Mary's (Scilly\xc3\xb8erne)\n_START_PARAGRAPH_\nSt. Mary's er en \xc3\xb8 i \xc3\xb8gruppen Isles of Scilly, beliggende 45\xc2\xa0km sydvest for Lands End, Cornwall. St Mary's er den st\xc3\xb8rste af Scilly\xc3\xb8erne, med en befolkning p\xc3\xa5 1.666 (2001)._NEWLINE_\xc3\x98ernes hovedby Hugh Town med 1.068 indbyggere, ligger p\xc3\xa5 en smal landtange, der forbinder halv\xc3\xb8en The Garrison med resten af \xc3\xb8en. Byens hovedgade er Scilly\xc3\xb8ernes vigtigste turist og administrationsby. Der er banker, hoteller, pubber og et lille hospital i byen og flere strande. Af sev\xc3\xa6rdigheder er der blandt andet f\xc3\xa6stningen Star Castle, (nu hotel) bygget i 1593. Hugh Town blev solgt til indbyggerne i 1949, mens resten af \xc3\xb8en tilh\xc3\xb8rer hertugd\xc3\xb8mmet Cornwall._NEWLINE_St. Mary's f\xc3\xa6rgehavn og havn er placeret ved Hugh Town, hvor f\xc3\xa6rgen Scillonian III og fragtskibet Gry Maritha ligger til._NEWLINE_Lufthavnen St. Mary's Airport ligger lige uden for Hugh Town. Herfra er der regelm\xc3\xa6ssige afgange med helikopter til Penzance, og med et 16-s\xc3\xa6ders fly til St Just, Cornwall."